שתיקת הארכיון

שתיקת הארכיון הוא סרט תיעודי של הבמאית יעל חרסונסקי משנת 2010, שבוחן מחדש את יצירתו של סרט תעמולה נאצי לא מוגמר, שצולם בגטו ורשה כחודשיים לפני חיסול הגטו. הסרט מביא ראיונות עם ניצולי הגטו וכן קטעי עדויות של וילי ויסט, אחד מצלמי הסרט Das Ghetto. 

הסרט יצא בארצות הברית ב-18 באוגוסט 2010, ושודר בערוץ יס דוקו בינואר 2011. הסרט הופק בתמיכת יס דוקו, SWR, Arte, MDR, ובסיוע הקרן החדשה לקולנוע וטלוויזיה ופרויקט קולנוע יד ושם.

הסרט 
"שתיקת הארכיון" עוסק בסרט תעמולה נאצי שצולם בגטו ורשה, במאי 1942, זמן קצר לפני שליחת רוב תושבי הגטו להשמדה בטרבלינקה. סרטים דוקומנטריים רבים השתמשו בקטעים קצרים מהסרט (לרוב באותם קטעים) ובעקבות השימוש בקטעים אלה, דימויים רבים הפכו בתודעה הציבורית למייצגים את החיים בגטו, וזאת מבלי להבין שמדובר בסרט תעמולה.

זהותם של יוצרי הסרט לא נודעה, כמו גם הסיבה להפסקת הפקתו בטרם הושלמה עבודת עריכתו. 

הסרט התיעודי מתאר את הפקת הסרט, ומעמת את המציאות המתוארת בו עם עדויותיהם של ניצולים שהיו עדים לצילומים ברחובות הגטו, עם קטעי יומני תושבי הגטו היהודים, וכן עם עדות של אחד מהצלמים הנאצים.

פסקול הסרט הולחן על ידי ישי אדר.

הסרט היה מועמד לפרס אמי.

פרסים
הסרט זכה בפרסים רבים, בהם:
 פרס הסרט התיעודי הבינלאומי הטוב ביותר - פסטיבל הוט דוקס.
 פרס הסרט התיעודי הטוב ביותר - פסטיבל הקולנוע ירושלים.
 פרס הפורום לשימור האודיו ויזואלי - פסטיבל הקולנוע ירושלים.
 פרס העריכה הטובה ביותר - פסטיבל סאנדנס.
 פרס איגוד התסריטאים האמריקאי עבור התסריט הטוב ביותר - פסטיבל Silverdocs .
 פרס הסרט הישראלי הטוב ביותר - הפסטיבל היהודי בברלין.
 פרסי הסרט הטוב ביותר, הבימוי, ההפקה, הצילום, העריכה, התחקיר ועיצוב הפסקול הטובים ביותר - תחרות פרסי הקולנוע התיעודי הישראלי.

קישורים חיצוניים

 
 אריאל קריל, שואה 2.0: על "שתיקת הארכיון" של יעל חרסונסקי, באתר וואלה! תרבות, 16 בנובמבר 2010
 אורנה קסטל, שתיקת הארכיון-זעקת הדימוי, באתר פסיכולוגיה עברית, 7 באוקטובר 2010
 
 אריאל קריל, "האמת היא לא דו-ממדית": ריאיון עם נעמי שחורי ואיתי קן-תור, מפיקי "שתיקת הארכיון", באתר וואלה! תרבות, 21 בינואר 2011

הערות שוליים

הנצחת גטו ורשה
התעמולה הנאצית
סרטי 2010
סרטים תיעודיים על השואה
סרטים ישראליים עצמאיים
סרטים תיעודיים ישראליים
סרטים גרמניים
סרטים ישראליים משנת 2010